
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.2. Mērķis
	Iebildums
Uzskatām, ka ar regulas Nr.651/2014 grozījumiem saistītie MK noteikumu projektā ietvertie grozījumi nav uzskatāmi par redakcionāliem precizējumiem. Attiecīgi lūdzam precizēt anotācijas mērķa aprakstu.
Vienlaikus lūdzam anotācijas 1.3.sadaļā skaidri norādīt kādi grozījumi ir iestrādāti noteikumu projektā, kas ir saistīti ar minētās regulas grozījumiem.
Piedāvātā redakcija
-
	Andrejs Zambžetskis (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam anotācijā iekļaut noteikumu projekta 3.punktā, ar kuru groza 11.1.apakšpunktu, iekļauto grozījumu pamatojumu. Ņemot vērā grozījumus noteikumu 8.punktā, kas paredz ERAF finansējuma elastīgu izmantošanu starp 3.1.1.SAM pasākumiem, uzskatām, ka 11.1.apakšpunkta esošā redakcija ir piemērotāka esošai situācijai.
Piedāvātā redakcija
-
	Andrejs Zambžetskis (FM)

	3.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Iebildums
Ievērojot MK noteikumu projekta 16.punktā paredzētos atbalsta intensitāšu palielinājumus, 17.punktā norādīto, ka lēmumu par atbalsta piešķiršanu saskaņā ar Komisijas regulu Nr. 651/2014 var pieņemt līdz šīs regulas darbības beigām, kā arī to, ka Ekonomikas ministrija Eiropas Komisijai ir paziņojusi, ka atbalsts lietas SA.101322 "Paralēlie aizdevumi saimnieciskās darbības veicēju konkurētspējas uzlabošanai ietvaros" tiks piešķirts līdz 31.12.2023., lūdzam precizēt anotācijas V sadaļu, papildinot to ar informāciju, ka Ekonomikas ministrija 20 darba dienu laikā pēc noteikumu projekta spēkā stāšanās nosūtīs Eiropas Komisijai kopsavilkuma informāciju par plānotajām izmaiņām atbalsta programmā. Paziņojums Eiropas Komisijai nosūtāms, izmantojot SANI 2 sistēmu atbilstoši kārtībai, kas noteikta Ministru kabineta 2014. gada 16. decembra noteikumos Nr. 759 "Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības".
Piedāvātā redakcija
-
	Zane Liede (FM)

	4.
	Anotācija (ex-ante)
Pielikumi
	Iebildums
Lūdzam pievienot anotācijas pielikumu, kurā aktualizēti dati par esošo atbalsta programmas īstenošanas gaitu, kā arī izvērtēta turpmāka atbalsta programmas ietekme, riski un sagaidāmie zaudējumi, finansiālais rezultāts un atbalsta programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto. Tai skaitā lūdzam izvērtēt noteikumu projektā ietvertā grozījuma attiecībā uz iespēju mainīt, palielināt vai samazināt ERAF finansējumu, nepārsniedzot kopējo ERAF finansējumu 3.1.1.specifiskajam atbalsta mērķim, ietekmi uz apstiprināto programmas rādītāju novērtējumu pie iespējamām ERAF finansējuma izmaiņām, kā arī grozījuma par atbalsta intensitāti ietekmi uz apstiprināto programmas rādītāju novērtējumu.
Piedāvātā redakcija
-
	Līga Mičule (FM)

	5.
	Noteikumu konsolidētā versija
14.1 Ja paralēlo aizdevumu līdzfinansē no šo noteikumu 8.punktā minētā atmaksu finansējuma, šo noteikumu ietvaros atbalstu var saņemt sīkie (mikro), mazie, vidējie un lielie saimnieciskās darbības veicēji – juridiskās personas, kas atbilst  Komisijas regula Nr.  651/2014, I pielikumā noteiktajai definīcijai.
	Iebildums
Ievērojot Eiropas Parlamenta un Padomes 2013. gada 17. decembra regulas Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 45.pantā noteikto, ka atmaksas, kas radušās vismaz astoņus gadus ilgā laikposmā pēc atbilstības perioda beigām (2015.gada 31.decembris) atkārtoti izmanto saskaņā ar programmas mērķiem vai nu tajā pašā finanšu instrumentā, vai pēc finanšu instrumenta izmantošanas beigām citos finanšu instrumentos, abos gadījumos ar noteikumu, ka tirgus apstākļu izvērtējums parāda joprojām pastāvošu vajadzību pēc šādas investīcijas vai citiem atbalsta veidiem.
Ņemot vērā, ka astoņu gadu laika posms pēc ES struktūrfondu un Kohēzijas fonda 2007.-2013.gada atbilstības perioda beigām būs iztecējis tikai 2024.gada 1.janvārī, kā arī ņemot vērā, ka darbības programmas “Uzņēmējdarbība un inovācijas” 2.2.1.4.1.apakšaktivitāte “Atbalsts aizdevumu veidā komersantu konkurētspējas uzlabošanai” paredzēja atbalstu tikai MVU, tad 2.2.1.4.1.apakšaktivitātes atmaksas līdz 2023.gada 31.decembrim lielo saimnieciskās darbības veicēju atbalstam nav izmantojams.
Attiecīgi aicinām noteikt pārejas noteikumos, ka 14.1 punkts ir piemērojams sākot ar 2024.gada 1.janvāri.
Ņemot vērā augstāk minēto, lūdzam precizēt anotācijā 14.1 punkta iekļaušanas pamatojumu.
Piedāvātā redakcija
-
	Andrejs Zambžetskis (FM)

	6.
	Noteikumu konsolidētā versija
20.20. Komisijas regulas Nr. 1407/2013 1. pantā noteiktajām nozarēm un darbībām.
	Iebildums
Ņemot vērā, ka de minimis atbalstu nevar izmantot kravas transportlīdzekļu iegādei, lūdzam šo punktu papildināt ar atsauci arī uz Komisijas regulas Nr. 1407/2013 3. panta 2.punktu.
Piedāvātā redakcija
-
	Ilze Kreicberga (FM)

	7.
	Noteikumu konsolidētā versija
23.1 Ja tiek pārkāptas regulas Nr. 1407/2013 prasības, atbalsta saņēmējam ir pienākums atmaksāt sabiedrībai Altum no līdzekļiem, kas ir brīvi no komercdarbības atbalsta, visu projekta ietvaros saņemto nelikumīgo komercdarbības atbalstu, kas sniegts saskaņā ar regulu Nr. 1407/2013, atbilstoši Komercdarbības atbalsta kontroles likuma IV un V nodaļas nosacījumiem.
	Priekšlikums
Ņemot vērā, ka nelikumīga komercdarbības atbalsta gadījumā Komercdarbības atbalsta kontroles likuma IV un V nodaļas nosacījumi vienlaikus nevar tikt piemēroti, lūdzam šā punkta pēdējā teikumā daļā saikli "un" aizstāt ar saikli "vai".
Piedāvātā redakcija
-
	Ilze Kreicberga (FM)

	8.
	Noteikumu konsolidētā versija
23.2 Ja tiek pārkāptas regulas Nr.  651/2014 prasības, atbalsta saņēmējam ir pienākums atmaksāt sabiedrībai Altum no līdzekļiem, kas ir brīvi no komercdarbības atbalsta, visu projekta ietvaros saņemto nelikumīgo komercdarbības atbalstu, kas sniegts saskaņā ar regulu Nr.  651/2014, atbilstoši Komercdarbības atbalsta kontroles likuma IV un V nodaļas nosacījumiem.
	Priekšlikums
Ņemot vērā, ka nelikumīga komercdarbības atbalsta gadījumā Komercdarbības atbalsta kontroles likuma IV un V nodaļas nosacījumi vienlaikus nevar tikt piemēroti, lūdzam šā punkta pēdējā teikumā daļā saikli "un" aizstāt ar saikli "vai".
Piedāvātā redakcija
-
	Ilze Kreicberga (FM)



